google/wiki40b huggingface dataset:
Elizabeth Olsen

Kehidupan awal

Olsen dilahir dan dibesarkan di Sherman Oaks, California, anak perempuan kepada Jarnette "Jarnie" (née Jones; l. 1954), seorang pengurus peribadi dan David "Dave" Olsen, seorang pemaju hartanah dan pegawai bank. Beliau merupakan adik kepada Mary-Kate dan Ashley Olsen yang menjadi terkenal sebagai bintang filem dan TV pada usia muda. Pada tahun 1996, ibu-bapa Olsen bercerai. Keluarga Olsen berketurunan Norway di sebelah bapanya dan Inggeris di sebelah ibunya.
Sebagai seorang kanak-kanak, Olsen menerima latihan balet dan nyanyian. Beliau mula berlakon sejak usia muda dan muncul dalam filem-filem kakaknya. Sebelum berumur sebelas tahun, Olsen mempunyai peranan kecil dalam How the West Was Fun dan The Adventures of Mary-Kate & Ashley. 
Beliau menghadiri Sekolah Campbell Hall di Hollywood Utara, California bermula tadika sehingga gred 12. Selepas tamat belajar, beliau memasuki Sekolah Seni Tisch di Universiti New York. Pada tahun 2009, Olsen menghabiskan satu semester belajar di Moscow, Rusia di Sekolah Teater Seni Moscow melalui program MATS.

Karier

Olsen mula berlakon ketika berumur empat tahun dan membintangi enam produksi Mary-Kate dan Ashley; beliau juga menjalani uji bakat untuk Spy Kids. Peranan yang menaikkan nama Olsen datang pada tahun 2011 apabila beliau muncul dalam Martha Marcy May Marlene. Filem itu dan lakonan Olsen menerima pujian meluas. Olsen dicalonkan dan memenangi pelbagai anugerah untuk lakonannya sebagai Martha. Beliau kemudiannya muncul dalam filem seram, Silent House dimana beliau melakonkan watak Sarah. Filem ini menerima ulasan bercampur ke positif tetapi lakonan Olsen sekali lagi dipuji. Olsen juga muncul dalam video muzik "The Queen" oleh Carlotta.
Olsen menjalani penggambaran Red Lights semasa pertengahan tahun 2011. Filem ini ditayangkan di A.S. pada Julai 13, 2012. Beliau membintangi Liberal Arts yang ditayangkan pada Januari 22, 2012. Beliau dan Dakota Fanning membintangi Very Good Girls yang ditayangkan pada tahun 2013.
Pada bulan Januari 2013, Olsen dicalonkan untuk Anugerah Bintang Meningkat Naik BAFTA. Beliau membintangi filem 2013, Oldboy, sebuah buatan semula filem Korea Selatan 2003 dengan nama yang sama. Beliau melakonkan watak Marie. Beliau melakonkan watak Edie Parker dalam Kill Your Darlings.
Olsen membintangi filem 2014, Godzilla bersama-sama Bryan Cranston dan Aaron Taylor-Johnson. Olsen melakonkan watak Scarlet Witch dalam Avengers: Age of Ultron, sekuel kepada The Avengers. Beliau pertama kali muncul sebagai karakter itu dalam babak pertengahan kredit Captain America: The Winter Soldier. Beliau akan menyambung wataknya sebagai Scarlet Witch dalam filem 2016, Captain America: Civil War.
Pada bulan September 2014, ia telah diumumkan bahawa Olsen melakonkan watak Audrey Williams dalam I Saw the Light diarahkan oleh Marc Abraham dan dibintangi Tom Hiddleston sebagai Hank Williams.
Pada Januari 2016, ia telah diumumkan bahawa Olsen muncul bersama Jeremy Renner dalam filem arahan sulung Taylor Sheridan, Wind River.

Cabang lain

Pada Mac 2019, beliau bersama Yara Shahidi menjadi jurucakap bagi jenama kosmetik Bobbi Brown.
Citapen, Ciawi

Poskod

Poskod yang digunakan di Citapen adalah 16720. Terdapat 24 buah desa di dalam daerah kecamatan Ciawi.
Spiesen-Elversberg

Spiesen-Elversberg merupakan sebuah kawasan perbandaran terletak di daerah Neunkirchen, Saarland, Jerman.
2033 (filem)

Pelakon

Filem ini turut disertai oleh beberapa orang pelakon terkenal, antaranya adalah Miguel Couturier, Sandra Echeverría, Alonso Echánove
Pasir Raja

Pasir Raja merupakan sebuah mukim dan pekan yang terletak di Dungun, Terengganu, Malaysia. Ia terletak kira-kira 10 km dari Bandar Al-Muktafi Billah Shah.
Elektrolit

Elektrolit merupakan bahan kimia yang boleh mengkonduksikan elektrik dalam keadaan lebur atau dalam keadaan akues.
Sonali Bendre

Kehidupan awal dan keluarga

Bendre dilahirkan di Mumbai dalam keluarga Maharashtrian. Beliau belajar di Ramnarain Ruia College, Mumbai. Beliau mempunyai seorang abang yang tinggal di Mumbai. Bapanya seorang penjawat awam. Beliau belajar di Kendriya Vidyalaya, Bangalore.
Offstein

Geografi

Perbandaran terletak di Rhenish Hesse dan tergolong dalam Monsheim. Secara geografi, Offstein terletak di kawasan barat Lembah Rhine Rift. Eisbach, sebuah anak sungai kecil yang terletak di barat Rhine, melalui bahagian selatan perbandaran. Dari segi jenis penempatan, Offstein adalah sebuah perkampungan berkelompok. Lereng gunung-gunung rendah di sekitarnya menggalakkan iklimnya yang sederhana dan gersang. Lapisan loess yang subur di rantau ini menyebabkan kemungkinan ekonomi pertanian yang produktif.
Lübberstedt

Lübberstedt merupakan sebuah munisipaliti terletak di daerah Osterholz, Niedersachsen, Jerman.
Nymphalidae

Pengelasan

Bagi yang dewasa, pasangan kaki depan adalah amat pendek, maka jolokannya kupu-kupu berkaki empat. Beluncasnya pula berbulu-bulu atau tercacak-cacak dengan juluran pada kepala, sementara kepompongnya mempunyai tompok-tompok yang berkilat.
Pekan Pasir Bogak

Pentadbiran

Pekan Pasir Bogak merupakan salah sebuah mukim yang terdapat dalam negeri Perak, dan juga merupakan satu dari mukim yang terletak dalam pentadbiran Daerah Manjung.
Ruku-ruku

Khasiat

Aroma ruku-ruku boleh menyebabkan pening. Daunnya bertindak sebagai antifertiliti kepada mencit jantan dan betina. Kariofilen bersifat antibakteria, antikulat, antiinflamasi, antitumor, dan ubat bius. Cineol, jika digunakan berlebihan boleh menyebabkan sawan babi. Eugenol bersifat antiseptik yang kuat, boleh menyebabkan dermatisis dan toksik kalau terlebih digunakan. Linalool bersifat racun kuman. Metil cavikol meningkatkan kemungkinan kanser hati kepada mencit.
Kumpulan Baling

Kumpulan Baling merupakan sejenis kumpulan batuan yang terdapat di Semenanjung Malaysia yang dinaik taraf daripada Formasi Baling. Kumpulan Baling berusia sekitar Ordovisi hingga Devon oleh Foo (1983).
Ahli-ahli Kumpulan Baling yang terakhir terdiri daripada Formasi Kroh, Tuf Grik dan Kuartzit Papulut.
Kumpulan Baling tidak lagi sesuai diguna pakai pada masa kini kerana kajian terkini menaik taraf Tuf Grik kepada Formasi Gerik yang berusia Perm, manakala Kuartzit Papulut dimasukkan dalam Formasi Kroh.

Asal-usul nama

Formasi Baling mula diperkenalkan oleh Burton (1970) untuk menerangkan singkapan batuan-batuan yang terdapat di sekitar Baling, Kedah. Burton (1972) menaik taraf Formasi Baling sebagai Kumpulan Baling dan mewujudkan Formasi Kroh sebagai ahli dalam kumpulan batuan tersebut.

Taburan

Batuan dalam Kumpulan Baling bertaburan di sekitar Baling dan sebahagian Pengkalan Hulu dan Gerik dalam daerah Hulu Perak, Perak.

Korelasi

Kumpulan Baling dikorelasikan dengan Formasi Mahang yang dipisahkan oleh jasad granit.
Cileuksa

Poskod

Poskod yang digunakan di Cileuksa adalah 16660. Terdapat buah desa di dalam daerah kecamatan Sukajaya.
HSUPA

High-Speed Uplink Packet Access (HSUPA) adalah sebuah protokol telefoni bergerak 3G dalam keluarga HSPA dengan kelajuan laluan menaik sehingga 5.76 Mbit/s. Nama HSUPA dicipta oleh Nokia. 3GPP tidak menyokong nama 'HSUPA', tetapi malah menggunakan nama "Enhanced Uplink" (EUL).
Spesifikasi HSUPA disertakan dalam piawaian Universal Mobile Telecommunications System Release 6 yang diterbitkan oleh 3GPP - "Matlamat teknikal ciri Enhanced Uplink ini adalah untuk meningkatkan prestasi saluran pengangkutan khusus laluan menaik, iaitu untuk meningkatkan keupayaan dan daya pemprosesan dan mengurangkan lengah."
Kampung Batu Ampar

Poskod

Poskod yang digunakan di Kampung Batu Ampar, Pekan, Pahang ialah 26600.
Terrapene nelsoni

Etimologi

Nama spesies, nelsoni, diambil sempena nama biologis Amerika, Edward William Nelson.
Vinaceite

Vinaceite merupakan sebuah kawasan perbandaran yang terletak di wilayah Teruel, Aragon, Sepanyol
Gola Gokarannath

Demografik 2001

Menurut bancian India pada tahun 2001, Gola Gokarannath memiliki bilangan penduduk seramai 53,832. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Gola Gokarannath memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 57% lelaki dan 43% wanita mampu membaca. 14% dari populasi berusia di bawah 6 tahun. (2001)
Masakan Malaysia

Makanan di Malaysia melambangkan rakyatnya yang berbilang kaum. Makanan-makanan tersebut pada asalnya berasal dari pelbagai negeri dan suku kaum, tetapi kini telah disediakan sebagai hidangan biasa umum di Malaysia.

Makanan ruji

Beras dan mee merupakan makanan harian kebanyakan rakyat Malaysia
Mungkin sebilangan kecil turut mengamalkan makanan berasaskan tepung gandum seperti roti canai, lempeng dan kuih-muih. Terdapat juga masyarakat yang menggunakan sagu sebagai makanan utama mereka.

Daging

Ayam dan lembu merupakan sumber daging utama walaupun ramai rakyat Malaysia gemar makan ikan dan kambing.
Kampung Sungai Akar, Kuala Kangsar

Poskod

Poskod yang digunakan di Kampung Sungai Akar, Kuala Kangsar, Perak ialah 33600.
Masjid Kampung Tedong, Lanchang

Pentadbiran

Masjid Kampung Tedong memiliki nombor pendaftaran masjid No Daftar: MY-06-TLH-00485.
Kampung Wireless

Kampung Wireless terletak di Miri, Sarawak adalah antara kampung tertua di Miri, 1949. Kampung ini mendapat nama sempena sebuah menara telekomunikasi milik Jabatan Pos dan Telegraph yang dibina di tengah-tengah kampung ini oleh kerajaan British Coloni sekitar tahun 1950-an.
Penduduk asal terdiri daripada nelayan Melayu dan Melanau. Sebahagian penduduk telah pindah ke hulu Sungai Miri yang dikenali sebagai Piasau Utara.
Penduduk kampung amat mengharapkan lot tanah agar mereka dapat terus tinggal di situ tanpa sebarangan gangguan akibat pembangunan yang semakin pesat sedang berlaku di banda raya Miri. Jeti perlu dibina lebih banyak dan kemudahan untuk pelancong selesa ke kawasan peranginan , memancing dan riadah.
Banyak kesan sejarah di bandaraya Miri perlu dikekalkan agar ianya tidak pupus begitu dan generasi akan datang mengenal asal-usul mereka.
Kampung Balok Baru

Poskod

Poskod yang digunakan di Kampung Balok Baru, Balok, Pahang adalah 26080.
.th

.th adalah domain peringkat tinggi kod negara Internet (ccTLD) untuk negara Thailand. Ia ditadbir oleh Institut Teknologi Asia.
Kampong Sungai Basong

Pentadbiran

Dari segi pentadbiran, Kampong Sungai Basong terletak dalam Mukim Pekan Tutong. Mukim Pekan Tutong merupakan salah satu dari 38 mukim yang terdapat di Brunei. Mukim Pekan Tutong pula dari segi pentadbiran terletak dalam Daerah Tutong, Brunei.
Rima Fakih

Rima Fakih (Bahasa Arab: ريما فقيه‎; lahir 2 Oktober 1986 di Srifa, Lubnan) merupakan Ratu Cantik Miss USA 2010. Beliau mewakili negeri Michigan dan merupakan pemenang pertandingan tersebut pertama yang beragama Islam dan berbangsa Arab.
Fakih adalah pemastautin tetap di Amerika Syarikat semenjak berhijrah dari Lubnan bersama ahli keluarganya ke Dearborn, Michigan. Beliau memperolehi ijazah ekonomi dan pengurusan perniagaan daripada University of Michigan–Dearborn.
Thoiré-sous-Contensor

Thoiré-sous-Contensor merupakan sebuah komun di jabatan Pays-de-la-Loire di barat-laut Perancis.
Niederdürenbach

Niederdürenbach merupakan sebuah kawasan perbandaran terletak di daerah Ahrweiler, North Rhine-Westphalia, Jerman.
Kampung Telok Tasek

Kampung Telok Tasek merupakan sebuah kampung yang terletak di Setiu, Terengganu Darul Iman.
Teluk Santa Catalina

Teluk Santa Catalina, juga Teluk Catalina, ialah sebuah telukan di Lautan Pasifik di pesisiran barat Amerika Utara. Pesisiran timur telukan ini dimiliki oleh negeri California, Amerika Syarikat, dan Baja California, Mexico. Bandar terbesar di pesisiran telukan ini ialah San Diego. Pulau-pulau di telukan ini termasuk Pulau Santa Catalina.
Telukan ini terletak di kawasan giat secara seismik.

Sejarah

Telukan ini pertama kali dipandu arah oleh penemu dari Eropah pada 1542, apabila Juan Rodríguez Cabrillo belayar ke situ dari Navivad di atas San Salvador dan dua buah kapal lain.
Sindangkasih, Majalengka

Poskod

Poskod yang digunakan di Sindangkasih adalah 45411. Terdapat buah desa di dalam daerah kecamatan Majalengka.
Masjid Ar-Rahman, Batu 21

Latar belakang

Masjid Ar-Rahman terletak di kedudukan Latitud 3 darjah, 6 minit, 57 saat Selatan dan Longitud 101 darjah, 52 minit, 59 saat Timur. Arah kiblatnya adalah pada 292 darjah, 31minit, 8 saat.
Hap-dong

Hap-dong merupakan sebuah dong dan kawasan perbandaran yang terletak di bahagian Chunghyeon-dong, daerah Seodaemun, wilayah Seoul, Korea Selatan.
Pembunuhan beramai-ramai di Port Arthur (China)

Pembunuhan beramai-ramai Port Arthur terjadi semasa Perang China-Jepun Pertama, selama dua atau tiga hari bermula 21 November 1894. Kejadian berlaku apabila pasukan-pasukan hadapan Divisyen Pertama Tentera Darat Jepun Kedua di bawah perintah Jeneral Yamaji Motoharu (1841–1897) membunuh lebih kurang 1,000 hingga 20,000 tentera dan orang awam China, dan meninggalkan hanya 36 orang untuk menanam mayat mereka yang terbunuh. Kejadian berlaku di bandar pesisiran pantai Port Arthur (sekarang Lüshunkou). Walau bagaimanapun, kesahihan angka yang lebih besar (20,000) diragui kerana riwayat semasa peperangan menganggarkan bilangan penduduk Port Arthur hanya serama 6,000 orang (13,000 jika dikira tentera garison sekali). Periwayatan terkemudian menganggarkan seramai 18,000 orang masing-masing pihak bertempur dalam konflik dan bilangan kematian pihak China dianggarkan seramai 1,500 orang.
Douglas DC-2

Sejarah

Pada awal 1930-an, kebanyakkan orang takutkan perjalanan udara kerana kecelakaan sebuah pesawat Fokker yang dibina dengan kayu. Kesannya, industri aviasi Amerika menggunakan logam sebagai struktur utama pesawat. United Airlines ketika itu merupakan monopoli Boeing 247 dan pesaingnya Transcontinental and Western Air mengkehendaki sebuah pesawat binaan logam sepenuhnya.
Sebagai respon, Douglas Aircraft Company mereka DC-1. Prototaipnya mempunyai sayap menirus yang tahan lasak, berkaki lipat dan dikuasai 2 enjin Wright Radial. Ia memuatkan 12 orang penumpang.
TWA menerima rekaan asasnya tetapi membuat tempahan sebanyak 20 buah DC-2 yang dijana lebih kuasa dan memuatkan 14 orang penumpang. Rekaan ini dikagumi penerbangan Amerika dan Eropah dan hasilnya, beberapa tempahan menyusuli. Pembinaan pesawat ini bagi tempahan pelanggan Eropahnya seperti KLM, LOT, Swissair, CLS dan LAPE dibuat oleh Fokker.
Walaupun kejayaannya seringkali didahului oleh DC-3, DC-2lah yang membuktikan bahawa perjalanan udara selamat, selesa dan efisien. Sebagai penghargaan, KLM menerbangkan DC-2 pertama mereka (PH-AJU) yang diberi nama Uiver dari London ke Melbourne pada Oktober 1934. Perjalanan ini mengambil masa 90 jam 13 minit.
Sebanyak 156 DC-2 dibina oleh Douglas.
Kampung Catin

Poskod

Poskod yang digunakan di Kampung Catin, Mentakab, Pahang ialah 28400.
Tunku Sarafuddin Badlishah

Keputeraan

Tengku Sarafudin Badlishah diputerakan pada 2 Mac 1967 di Alor Setor, Kedah. Baginda merupakan putera sulung kepada Sultan Sallehuddin dan Sultanah Malilha.
Tengku Sarafudin Badlishah juga merupakan cucunda Sultan Badlishah ibni Almarhum Sultan Abdul Hamid dan Sultanah Asma binti Almarhum Sultan Sulaiman.

Kehidupan diraja

Tengku Sarafudin Badlishah juga mempunyai seorang adinda lelaki, Tunku Laksamana Kedah, Tunku Shazuddin Badlishah, yang diputerakan pada tahun 1970.

Kerjaya

Baginda pernah menjadi peguam bela dan peguam cara di Mahkamah Tinggi Malaysia pada 1994. Baginda turut pernah menjawat pelbagai jawatan di beberapa agensi dan syarikat antaranya pengarah perundangan dan sekretariat di Suruhanjaya Komunikasi dan Multimedia Malaysia (MCMC) pada 1999. Baginda kini adalah pengarah dan juga Anggota Lembaga Pentadbir di Asiamet (M) Sdn Bhd, Pengerusi Thong Fuan Industries Berhad, selain menjadi rakan kongsi di Kamil Hashim Raj & Lim Advocates and Solicitors.

Tunku Laksamana Kedah

Baginda telah dikurniakan gelaran Tunku Laksamana Kedah pada 15 Januari 2017.

Raja Muda Kedah Ke-20

Majlis Bacaan Yasin dan Doa Sempena Pemasyhuran Pelantikan Raja Muda Kedah telah diadakan di Masjid Zahir pada waktu tengah hari 24 November 2017. Pada 26 November 2017, Tengku Sarafudin telah dimasyhurkan sebagai Raja Muda Kedah yang ke-20 dalam majlis penuh istiadat di Istana Anak Bukit, Kedah. Istiadat pemasyhuran pelantikan itu selaras dengan Perkara 28, Undang-undang Tubuh Kerajaan Negeri Kedah Darul Aman dengan Tengku Sarafudin menggantikan ayahandanya, Sultan Sallehuddin Sultan Badlishah yang menaiki takhta sebagai Sultan Kedah ekoran kemangkatan Tuanku Abdul Halim Mu’adzam Shah September lalu. Pemasyhuran Tengku Sarafudin itu dibacakan oleh Setiausaha Kerajaan Negeri, Datuk Bakar Din, diikuti lafaz sumpah dan menandatangani watikah sumpah Raja Muda Kedah. Tengku Sarafudin kemudiannya menandatangani surat sumpah yang disaksikan Ketua Hakim Syarie Kedah Datuk Syeikh Abdul Rahman Abdullah dan Hakim Mahkamah Tinggi Datuk Hashim Hamzah. Tengku Sarafudin dikurniakan Keris Kebesaran sebelum paluan nobat serta sembilan das tembakan meriam dilepaskan.

Perkahwinan dan anakanda

Tengku Sarafudin bertemu jodoh dengan Duli Yang Teramat Mulia Raja Puan Muda Kedah Che Puan Muda Zaheeda Binti Mohamad Ariff dan baginda berdua melangsungkan perkahwinan pada 27 Februari 2003 dan dikurniakan dua cahaya mata iaitu seorang puteri Tunku Zara Bahiyah yang diputerakan pada 4 April 2004 dan seorang putera Tunku Sulaiman Badlishah yang diputerakan pada 18 Disember 2009.
Wong Soon Kai

Kerjaya politik

Beliau bertanding di kampung halamannya atas tiket parti Barisan Nasional / SUPP. Ketika itu Perdana Menteri Malaysia ialah  Tun Hussein Onn  dan Timbalan Perdana Menteri ialah Tun Dr Mahathir Mohamad. Ketua Menteri Sarawak Tan Sri Abdul Taib bin Mahmud telah setuju melantik beliau sebagai Timbalan Ketua Menteri Sarawak dan Presiden SUPP. Beliau tidak pernah berkata 'tidak' kepada sesiapa jua yang ingin berjumpanya ketika menjadi presiden parti dan timbalan ketua menteri. Dalam Pilihan Raya Umum Malaysia 1982 Wong Soon Kai ditewaskan secara mengejut oleh calon DAP, Ling Sie Ming dengan majoriti tipis 1412 undi. Oleh itu Ling dikenang sebagai 'giant killer'. 
Pada pilihan raya tahun 1996, Wong Soon Kai kalah di ADUN Bukit Assek kepada calon DAP Wong Ho Leng dengan majoriti 226 undi walaupun kawasan pilihan raya tersebut kubu kuat kepada parti SUPP. Beliau kemudian bersara dari politik akibat kekalahan pada pilihan raya. Tan Sri Dr George Chan Hong Nam dilantik sebagai presiden SUPP. Kekalahan Wong Soon Kai ini menyamai kekalahan Tun Dr Lim Chong Eu di Pulau Pinang pada Pilihan Raya Umum Malaysia 1990. Sejak itu DAP bertapak di Kuching, Sibu dan Miri. Apabila kawasan DUN Lanang diwujudkan pada 1990, kawasan ini juga dirampas oleh DAP melalui pemimpin mudanya Jason Wong Sing Nang mengalahkan calon SUPP Tieu Sung Seng dengan majoriti 3,973 undi.

Meninggal dunia

Wong Soon Kai menghembuskan nafas terakhirnya di kediamannya pada pukul 4 pagi. Wong Soon Kai meninggal dunia akibat sakit tua. Beliau telah dikebumikan di tanah perkuburan swasta Taman Peringatan Nirvana, Kuching pada 25 Mac 2017.

Legasi

Sempena memperingati jasa dan sumbangan mendiang, sebatang jalan utama di bandar Sibu yang dahulunya dikenali sebagai Jalan Pedada telah dinamakan semula sebagai Jalan Dr Wong Soon Kai.
Gas lengai

Gas lengai merupakan suatu gas yang tidak menjalani tindak balas kimia di bawah satu set keadaan tertentu. Gas adi biasanya tidak bertindak balas dengan banyak bahan. Gas lengai digunakan umum untuk mengelak tindak balas kimia yang tidak diingini mendegradasikan suatu sampel. Tindak balas kimia yang tidak diingini selalunya tindak balas pengoksidaan dan hidrolisis dengan oksigen dan kelembapan dalam udara. Istilah gas lengai ini bersandarkan konteks kerana beberapa gas adi boleh dijadikan untuk bertindak balas di bawah keadaan tertentu.
Pak Ketipak Ketipung

Pak Ketipak Ketipung merupakan sebuah lagu rakyat masyarakat Melayu, ianya berasal dari Sumatera, Indonesia. Namun lagu ini juga cukup terkenal di Malaysia. Lagu ini sering kali diperdendangkan di majlis-majlis keraiaan, perkahwinan (khususnya ketika majlis persandingan). Ia juga didendangkan untuk tujuan berhibur antara sahabat-sahabat handai. Antara alat muzik yang biasa digunakan untuk memainkan lagu ini adalah gendang dan akordion. Antara penyanyi terkenal yang mendendangkan lagu ini ialah Jay Wijayanto, Andi Johari serta Emilia Contessa.

Lirik lagu

Berikut adalah lirik lagu yang dinyanyikan oleh Jay Wijayanto dan Andi Johari:
Pak ketipak ketipung

Suara gendang bertalu – talu

Serentak hati bingung

Dalam hati siapa tahu
Kolam di dusun dek airnya penuh

Hujan lah rintik belum berlalu

Senjata racun dek tiada membunuh

Cinta yang murni dibawa mati
Pak ketipak ketipung

Suara gendang bertalu – talu

Serentak hati bingung

Dalam hati siapa tahu
Janganlah suka dek makan ketimun

Ketimun itu banyak getahnya

Janganlah suka dek duduk melamun

Melamun itu banyak susahnya
Pak ketipak ketipung, pak ketipak ketipung

Pak ketipak ketipung, ketipak ketipung, ketipak ketipung
Pak ketipak ketipung

Suara gendang dari seberang

Serentak hati bingung

Kalau adik suka temberang
Lirik lagu oleh Emilia Contessa:
Pak ketipak ketipung

Suara gendang bertalu – talu

Serentak hati bingung

Hati di dalam siapa yang tahu

(2 kali)
Jangan menung bung tiada perbuat

Disana lain banyak menanti

Jikalau maksud tiada sampai

Jangan dibawa bersusah hati
He..hee..heeee...
Pak ketipak ketipung

Suara gendang bertalu – talu

Serentak hati bingung

Hati di dalam siapa yang tahu
La..la..la..laa..la..laa..laaa..